**LICEUL TEHNOLOGIC ”GR. C. MOISIL”, BUZĂU**

**Categoria “Derularea de proiecte finanțate prin fonduri europene”**

**70 Years of European History (1945 – 2015)**

Proiectul “**70 Years of European History” (1945 – 2015)** este un proiect Erasmus +, KA2, derulat în perioada 2015-2017 şi în care sunt implicate unităţi şcolare din 8 ţări europene: Gecia (P1 - coordonatorul proiectului), Turcia (P2), Polonia (P3), România (P4), Italia (P5), Portugalia (P6), Spania (P7), Cehia (P8).

**Scopul** acestui proiect este de a le da tuturor celor implicaţi în proiect oportunitatea de a-şi îmbogăţi şi a-şi consolida cunoştinţele despre istoria europeană după cel de-al doilea război mondial, de a înţelege motivele care au dus la crearea U.E şi de a incita la discuţii privind viitorul nostru comun în UE.

**Obiectivele** subsidiare ale acestui proiect sunt:

* dezvoltarea abilităţilor de căutare şi folosire a informaţiilor în mod critic
* introducerea de noi instrumente şi metode de predare – învăţare cu dimensiune europeană în cadrul procesului de educaţie prin schimb de idei
* extinderea de competenţe digitale atât la elevi, cât şi la profesori
* stimularea curiozităţii elevilor
* îmbunătăţirea cunoştinţelor pentru performanţe mai bune
* întărirea spiritului de cooperare între oameni din diferite culturi
* discutarea şi reflectarea asupra problemelor legate de U.E şi viitorul nostru comun
* promovarea dezvoltării unei conştiinţe şi identităţi europene comune şi contribuţia la dezvoltarea elevilor ca cetăţeni europeni activi.

Proiectul “70 Years of European History” (1945 – 2015) este **inovativ** şi prin îndreptarea atenţie asupra competenţelor cheie ale secolului XXI:

* **digitale**: folosirea celor mai potrivite instrumente IT pentru derularea activităţilor proiectului; internetul, desigur este o sursă importantă de cercetare pentru toţi participanţii
* **„learning to learn**”: pe parcursul întregului proiect, a învăţa înseamnă a face şi elevii îşi vor dezvolta orizonturile prin angajarea în diferite situaţii de comunicare care au la bază învăţarea despre istoria europeană prin descoperirea evenimentelor majore ce au avut loc după al doilea război mondial
* **civice şi sociale**: prin stabilirea de legături cu şcolile partenere, elevii îşi îmbunătăţesc experienţele personale care se vor transpune în competenţe culturale, civice şi sociale
* **de comunicare într-o limbă străină**: prin promovarea comunicării între elevii şcolilor participante, proiectul foloseşte limba engleză ca limba oficială a proiectului
* **Conştiinţă culturală**: elevii îşi exprimă viziunile asupra diferitelor subiecte şi realităţi. Prin contactul cu alte medii sociale, istorice şi culturale, partenerii percep clar care este moştenirea lor culturală şi istorică şi îţi exprimă, în mod inevitabil, propria identitate.

**Rezultatele** proiectului se împart în două categorii:

1. **Rezultate tangibile**: timeline digital, un ghid printat cu informații despre evenimentele majore din istoria Europei, un joc în care jucătorii se mişcă pe o hartă a Europei aruncând zarurile şi răspunzând la întrebări legate de istoria europeană, o colecţie de fişe de lucru şi fişe de evaluare realizate cu web2.0 tools, filmuleţe cu personalităţi importante ale istoriei europene, blog-ul proiectului, un album digital şi printat, un calendar, un vocabular digital şi printat cu cei mai cunoscuţi termeni legaţi de perioada istorică vizată, în limba engleză şi în limbile ţărilor implicate, un dosar digital cu titlurile şi trailer-ele celor mai cunoscute filme istorice, o aplicaţie pentru telefonul mobil care le pune la dispoziţie utilizatorilor informaţii relevante legate de proiect.
2. **Rezultate intangibile**:
* **Profesorii**: integrează cele mai bune practici în procesul de predare, îţi îmbunătăţesc abilităţile de predare şi de planificare de activităţi interdisciplinare prin folosirea noilor tehnologii IT şi obţin astfel competenţe IT avansate, obţin informaţii despre modalităţi de a planifica activităţi de cooperare europeană în şi în afara şcolii.
* **Elevii**: îşi îmbunătăţesc cunoştinţele de istorie europeană, artă şi cultură şi, astfel, îşi îmbunătăţesc performanţele şcolare, se informează cu privire la subiecte legate de U.E. au oportunitatea de a discuta subiecte legate de un viitor european comun, îşi dezvoltă spiritul de cooperare, înţelegere reciprocă şi acceptarea diversităţii, dezvoltă abilităţi de a folosi noua tehnologie.
* **Părinţii**: măresc participarea la viaţa şcolii
* **Şcoala**: creşte capacitatea de a realiza proiecte europene, contribuie la reducerea fenomenelor de demotivare, cum ar fi absenteismul, comportament inadecvat, lipsa interesului de a învăţa, creşte imaginea acesteia în comunitate.

Proiectul a încheiat cu succes primul an de activitate în care au avut loc o mobilitate transnaţională în Grecia şi 3 mobilităţi în România, Spania şi Polonia.

Activitățile primului an pot fi urmărite pe:

* pe site-ul liceului <http://liceulmoisilbuzau.ro/Joomla341/index.php/proiecte/proiecte-europene/erasmus-2015>) - Informare asupra proiectului, asupra obiectivelor, partenerilor, activitatilor - diagrama Gantt, produselor finale, finantare ( in consilii, sedinte cu parintii, anunturi de presa
* clasa virtuala https://classroom.google.com (folosind instrumentele colaborative GOOGLE). S-au postat anunturi, materiale de studiat, chestionare on-line, sarcinile si termenele de rezolvare a lor. Materialele si activitatile realizate de elevii participanti la proiect au fost punctate in platforma classroom, în vederea selecției participanților la mobilități. <https://classroom.google.com>
* blogul proiectului <http://erasmus70yeh.blogspot.ro/>